
Lakosságvédelmi célú vegyi- és sugárfelderítés Magyarországon

A veszélyes és sugárzó anyagok jelenlétében bekövetkező balesetek káros következményeinek és hatásainak csökkentése és elhárítása alapvetően a mentőszervezetek és a döntéshozók reagálási időtartamától függ. A katasztrófavédelem mentési- és lakosságvédelmi tevékenységét meghatározza a kibocsájtott anyagok időben történő észlelése, valamint a káros következmények és hatások folyamatos monitoringozása.
E szükségletek kielégítését szolgálják a katasztrófavédelem mobil és telepített vegyi- és sugárfelderítő rendszerei, eszközei és berendezései.
A dolgozatomban célul tűztem ki áttekinteni a vegyi és sugárszennyezéssel járó események lehetséges következményeit és hatásait, helyzetképed adni a kapcsolódó lakosságvédelmét szolgáló eljárásokról, valamint a katasztrófavédelem vegyi- és sugárfelderítésre rendelkezésre álló technikai eszközeiről.
A dolgozat tartalmazza továbbá a vegyi- és sugárfelderítéshez kapcsolódó műszaki eszközök alkalmazásához szükséges lehetséges fejlesztések számbavételét.



